Doložka finančných, ekonomických, environmentálnych vplyvov, vplyvov na zamestnanosť a na podnikateľské prostredie

1.	Odhad dopadov na verejné financie

Výdavky, ktoré vzniknú v rokoch 2006 a 2007, budú zabezpečené v rámci limitu výdavkov kapitol rozpočtu verejnej správy na roky 2005 až 2007. Výdavky v rokoch 2008 a 2009 sa vykryjú v rámci schváleného rozpočtu na príslušný rok. 

2.	Odhad dopadov na obyvateľov, hospodárenie podnikateľskej sféry a iných právnických osôb

Z predkladaného návrhu vyplývajú nároky na jednorazové výdavky pre podnikateľov a iné právnické osoby z dôvodu technického zabezpečenia konverzie z koruny na euro, najmä v oblastiach informačných systémov, riadenia hotovosti, účtovníctva a výkazníctva, Následne však bude mať zavedenie eura trvalý pozitívny dopad z dôvodu stability meny, odstránenia kurzových rozdielov a kurzového rizika a zjednodušenia platobného styku v rámci členských krajín eurozóny.
Zavedenie eura nebude dôvodom na mimoriadne zvýšenie cien a nebude mať ani iné negatívne vplyvy na obyvateľstvo.

3.	Odhad dopadov na životné prostredie

Realizácia predloženého materiálu nemá žiadny vplyv na životné prostredie.

4.	Odhad dopadov na zamestnanosť

Nepredpokladá sa priamy vplyv na zamestnanosť. 

5.	Odhad dopadov na podnikateľské prostredie

Z predkladaného návrhu vyplývajú nároky na jednorazové výdavky pre podnikateľov a iné právnické osoby z dôvodu technického zabezpečenia konverzie z koruny na euro, najmä v oblastiach informačných systémov, riadenia hotovosti, účtovníctva a výkazníctva, Následne však bude mať zavedenie eura trvalý pozitívny dopad z dôvodu stability meny, odstránenia kurzových rozdielov a kurzového rizika a zjednodušenia platobného styku v rámci členských krajín eurozóny.